CELEX: 62010TN0276
Language: el
Date: 2010-06-22 00:00:00
Title: Υπόθεση T-276/10: Προσφυγή της 22ας Ιουνίου 2010 — El Coto De Rioja κατά ΓΕΕΑ — Álvarez Serrano (COTO DE GOMARIZ)

28.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 234/45
            
         Προσφυγή της 22ας Ιουνίου 2010 — El Coto De Rioja κατά ΓΕΕΑ — Álvarez Serrano (COTO DE GOMARIZ)
   (Υπόθεση T-276/10)
   ()
   2010/C 234/80
   Γλώσσα του δικογράφου της προσφυγής: η ισπανική
   
      Διάδικοι
   
   
      Προσφεύγουσα: El Coto De Rioja S.A. [Oyón (Alava), Ισπανία] (εκπρόσωποι: J. Grimau Munoz και J. Villamor Muguerza, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: María Álvarez Serrano [Gomariz Leiro (Orense), Ισπανία]
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του τέταρτου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς της 28ης Απριλίου 2010, στην υπόθεση R 1020/2008-4, κηρύσσοντας, ως εκ τούτου, άκυρο το καταχωρισμένο υπ' αριθ. 2 631 828 για προϊόντα της κλάσεως 33 κοινοτικό σήμα, το οποίο περιλαμβάνει το λεκτικό στοιχείο «COTO DE GOMARIZ», και
            
         
               —
            
            
               να καταδικάσει το ΓΕΕΑ στα δικαστικά έξοδα.
            
         
      Ισχυρισμοί και κύρια επιχειρήματα
   
   
      Καταχωρισμένο κοινοτικό σήμα του οποίου ζητείται να κηρυχθεί η ακυρότητα: Εικονιστικό σήμα το οποίο περιλαμβάνει το λεκτικό στοιχείο «COTO DE GOMARIZ» (αίτηση καταχωρίσεως αριθ. 2 631 828), για προϊόντα της κλάσεως 33 που αντιστοιχούν στην περιγραφή «οίνοι»
   
      Δικαιούχος του κοινοτικού σήματος: Η Μ. Á. Serrano
   
      Αιτούσα την κήρυξη της ακυρότητας του κοινοτικού σήματος: El Coto De Rioja S.A.
   
      Σήμα του οποίου δικαιούχος είναι η αιτούσα: Το λεκτικό κοινοτικό σήμα «COTO DE IMAZ» (αριθ. 339 333) για προϊόντα των κλάσεων 29, 32 και 33· το λεκτικό κοινοτικό σήμα «EL COTO» (αριθ. 339 408) για προϊόντα των κλάσεων 29, 32 και 33, και τα παγκοίνως γνωστά στην Ισπανία σήματα «EL COTO» και «COTO DE IMAZ»
   
      Απόφαση του τμήματος ακυρώσεως: Κήρυξη της ακυρότητας του σήματος.
   
      Απόφαση του τμήματος προσφυγών: Ακύρωση της αποφάσεως του τμήματος ακυρώσεως.
   
      Λόγοι ακυρώσεως: Εσφαλμένη εφαρμογή του άρθρου 52, παράγραφος 1, του κανονισμού 207/2009, για το κοινοτικό σήμα, σε συνδυασμό με το άρθρο 8, παράγραφοι 1, στοιχείο β', και 5, του κανονισμού αυτού.